3. 6. 86 De Europæiske Fællesskabers Tidende Nr. L 149/7 RÅDETS FORORDNING (EØF) Nr. 1710/86 af 26. maj 1986 om åbning, fordeling og forvaltning af et fællesskabstoldkontingent for lyskø- dede søde kirsebær, tilsat alkohol, til fremstilling af chokoladevarer, henhørende under pos. ex 20.06 B I e) 2 bb) i den fælles toldtarif RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 28, under henvisning til udkast til forordning forelagt af Kommissionen, og ud fra følgende betragtninger : Produktionen i Fællesskabet af lyskødede søde kirsebær, tilsat alkohol, til fremstilling af chokoladevarer, er for tiden utilstrækkelig til at dække behovet i Fællesskabets forarbejdningsindustrier; som følge  heraf afhænger Fællesskabets forsyning med denne vare for en ikke ubetydelig dels vedkommende af indførsler fra tredje- lande ; det er i Fællesskabets interesse delvis at suspendere satsen i den fælles toldtarif for de pågældende varer inden for rammerne af et fællesskabstoldkontingent af passende størrelse ; for ikke at skade mulighederne for udviklingen af nævnte produktion i Fællesskabet samtidig med at der sikres de forarbejdende industrier tilstrækkelige forsynin- ger, bør fordelen ved dette toldkontingent begrænses til varer, der opfylder visse kriterier vedrørende fremtræden og formål ; endvidere bør kontingentet åbnes for perioden 1. juli — 31. december 1986, idet kontingentets størrelse fastsættes til 1 500 tons, en mængde, der svarer til behovet for indførsel fra tredjelande i nævnte periode, og kontin- genttolden til 10 % ; & X* der bør særligt sikres lige og kontinuerlig adgang for alle importører i Fællesskabet til nævnte kontingent og vedva- rende anvendelse af den for kontingentet fastsatte sats ved alle indførsler, indtil kontingentet er opbrugt ; en ordning for udnyttelse af fællesskabstoldkontingentet på grundlag af en fordeling mellem medlemsstaterne synes at ville respektere kontingentets fællesskabskarakter med hensyn . til ovennævnte principper; denne fordeling skal for i videst muligt omfang at svare til den faktiske markeds- udvikling for den pågældende vare foretages pro rata i forhold til medlemsstaternes behov, som udregnes dels på grundlag af statistiske oplysninger om indførsler af de pågældende varer fra tredjelande i en repræsentativ refe- renceperiode, og dels på grundlag af de økonomiske udsigter for den pågældende kontingentperiode ; da det drejer sig om et autonomt fællesskabstoldkontin- gent, der skal dække importbehov, som opstår i Fælles- skabet, kan det accepteres, at fordelingen af kontingent- mængden sker i forhold til de foreløbige behov for indførsler fra tredjelande, anslået for hver enkelt medlemsstat ; dette fordelingssystem gør det ligeledes muligt at sikre en ensartet anvendelse af den fælles toldta- rif; for at tage hensyn til den eventuelle udvikling i indførs- lerne af den pågældende vare bør kontingentmængden deles i to dele, hvoraf den første del fordeles mellem De Ti, medens den anden del udgør en reserve, der skal dække disse medlemsstaters senere behov i tilfælde af, at deres indledende kvote opbruges, samt behovene i de nye medlemsstater ; for at give importørerne i medlemssta- terne en vis sikkerhed bør første del af kontingentet fast- sættes på et relativt højt niveau, som i det foreliggende tilfælde kunne være på 1330 tons; medlemsstaternes indledende kvoter kan opbruges mere eller mindre hurtigt ; for at tage hensyn hertil og for at undgå enhver afbrydelse er det vigtigt, at hver medlems- stat, som næsten helt har opbrugt sin indledende kvote, trækker en supplerende kvote på reserven ; dette træk bør hver medlemsstat foretage, når hver af dens supplerende kvoter er næsten opbrugt, og så ofte som reserven tillader det ; de indledende og de supplerende kvoter skal gælde indtil kontingentperiodens udløb ; denne form for forvalt- ning kræver et snævert samarbejde mellem medlemssta- terne og Kommissionen, som særlig skal kunne følge kontingentmængdens udnyttelsesgrad og =underrette medlemsstaterne herom ; såfremt der på en bestemt dato i kontingentperioden findes en større uudnyttet del af den oprindelige kvote i en medlemsstat, skal denne medlemsstat tilbageføre en betydelig procentdel heraf til reserven for at undgå, at en mdel af fællesskabskontingentet forbliver uudnyttet i en medlemsstat, medens den kunne udnyttes i andre medlemsstater ; da kongeriget Belgien, kongeriget Nederlandene og stor- hertugdømmet Luxembourg er sammensluttet i og repræ- senteres af Den økonomiske union Benelux, kan enhver foranstaltning i forbindelse med forvaltningen af de kvoter, som tildeles nævnte økonomiske union, træffes af ét af dens medlemmer —